Djevelens festning

Djevelens festning (originaltittel: The Keep) er en britisk-amerikansk grøsser fra 1983 regissert av Michael Mann. Filmen er lagt til en øde fjellandsby i Romania under andre verdenskrig. I nærheten befinner det seg en mystisk festning som tyske okkupanter forsøker å åpne. De slipper samtidig løs den uhyggelige kraften som bor i festningen. Hovedrollene spilles av Scott Glenn, Gabriel Byrne, Jürgen Prochnow og Ian McKellen. Filmen er basert på roman fra 1981, skrevet av F. Paul Wilson.

Handling
Handlingen er satt til Romania under andre verdenskrig. Et forlatt sted i de rumenske fjell ligger en festning som ikke er bygget for å holde noen ute, men for å holde "noe" inne. Tyske elitesoldater slår seg ned i området for å passe på grensepasset mellom Romania og nabolandet. Når de installerer seg i bygningen utløser de en mekanisme som slipper festningens innestengte vesen løs. Underlige og skremmende ting begynner å skje. Soldater smelter bort, personer forsvinner sporløst. Lokalbefolkningen prøver å advare tyskerne mot et demoniske vesen som de mener befinner seg der, men de trosser advarslene og holder fast på at det er partisaner som står bak myrderiene.

Om filmen
Djevelens festning har fått 40 % på Rotten Tomatoes.

Den har fått 2 av 5 stjerner i Den store film- og videoguiden (1987).

Den innbragte 4 millioner dollar på kino i USA. Produksjonskostnadene var på mellom $6 og $11 millioner.

I rollene
Scott Glenn – Glaeken Trismegestus
Alberta Watson – Eva Cuza
Jürgen Prochnow – Hauptsturmführer Klaus Woermann
Robert Prosky – Father Fonescu
Gabriel Byrne – Sturmbannführer Kaempffer
Ian McKellen – Dr. Theodore Cuza
Morgan Sheppard – Alexandru
Royston Tickner – Tomescu
Michael Carter – Molasar

Referanser

 Eksterne lenker 


Kategori:Filmer fra 1983
Kategori:Britiske skrekkfilmer
Kategori:Skrekkfilmer fra USA
Kategori:Filmer om overnaturlige fenomener
Kategori:Filmer regissert av Michael Mann
Kategori:Engelskspråklige filmer
Kategori:Filmer om andre verdenskrig
Kategori:Filmer lagt til rurale strøk
Kategori:Filmer lagt til Romania